Na temelju čl. 12. i 19. Zakona o Agenciji za odgoj i obrazovanje (NN 85/06), čl. 60. Statuta Agencije za odgoj i obrazovanje, čl. 7. Pravilnika o radu i Odluke o potrebi zasnivanja radnog odnosa te prethodne suglasnosti Ministarstva znanosti i obrazovanja, Agencija za odgoj i obrazovanje raspisuje

**NATJEČAJ**

1. **za zasnivanje radnog odnosa na radnom mjestu viši savjetnik/viša savjetnica za tjelesnu i zdravstvenu kulturu u Odjelu za predškolski odgoj i osnovno školstvo, Odsjeku za predmetnu nastavu u Zagrebu –** 1 izvršitelj na neodređeno vrijeme u Zagrebu

*Uvjeti za radno mjesto.:*

- završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij odgovarajuće struke uz završeno pedagoško, psihološko, didaktičko i metodičko obrazovanje (sukladno propisima kojima se određuje vrsta obrazovanja odgojno-obrazovnih radnika)

- 7 godina radnog iskustva u neposrednom odgojno-obrazovnom radu

- poznavanje rada na računalu

- znanje jednog stranog jezika

Osim navedenih uvjeta kandidati moraju ispunjavati opće i zakonom propisane uvjete.

Za navedena radna mjesta radni odnos zasniva se uz probni rad od 6 mjeseci. U prijavi na natječaj obvezno se navode podaci podnositelja prijave (osobno ime, adresa stanovanja, broj telefona, adresa e-pošte). Prijavu je potrebno vlastoručno potpisati.

Uz prijavu je potrebno priložiti dokaze o ispunjavanju uvjeta:

a) životopis

b) dokaz o stručnoj spremi, odnosno o odgovarajućoj razini i vrsti obrazovanja (preslika diplome)

c) dokaz o radnom stažu (potvrda Hrvatskog zavoda za mirovinsko osiguranje o podacima evidentiranim u matičnoj evidenciji Zavoda)

d) dokaz o traženom radnom iskustvu na odgovarajućim poslovima, odnosno na poslovima tražene struke i razine obrazovanja (preslika ugovora o radu, rješenja o rasporedu ili potvrda poslodavca)

e) dokaz o državljanstvu

f) dokaz o znanju stranih jezika (preslika potvrde, svjedodžbe ili indeksa)

g) uvjerenje nadležnog suda da se protiv kandidata ne vodi kazneni postupak (ne starije od 6 mjeseci).

U skladu s člankom 13. st. 3. Zakona o ravnopravnosti spolova (NN 82/08, 69/17) na natječaj se mogu prijaviti osobe obaju spolova koje ispunjavaju propisane uvjete.

Osobe koje se na temelju posebnih propisa pozivaju na pravo prednosti prilikom zapošljavanja, obvezni su u prijavi na natječaj pozvati se na to pravo i priložiti sve dokaze koje posebni propisi određuju za ostvarivanje tog prava. Takvi pristupnici ostvaruju prednost prilikom zapošljavanja u odnosu na ostale pristupnike, samo pod jednakim uvjetima. Za pristupnike koji se u prijavi na natječaj pozivaju na pravo prednosti prilikom zapošljavanja prema Zakonu o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21) i prema Zakonu o civilnim stradalnicima iz Domovinskog rata (NN 84/21) popis dokaza potreban za ostvarivanje tog prava dostupan je na poveznici Ministarstva hrvatskih branitelja <https://branitelji.gov.hr/pristup-informacijama/835>.

Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine te Zakona o provedbi Opće uredbe o zaštiti osobnih podataka (NN 42/18) prijavom na natječaj smatra se da je kandidat dao privolu za obradu svih podataka iz natječajne dokumentacija, a koji će se obrađivati isključivo u svrhu provođenja natječajnog postupka.

Potpunom prijavom smatra se ona koja sadrži sve podatke i priloge navedene u javnom natječaju te koja je vlastoručno potpisana. Kandidat koji nije podnio pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom u postupku javnog natječaja. Na radno mjesto ne može biti primljena osoba za čiji prijam postoje zakonske prepreke.

Za kandidate koji ispunjavaju formalne uvjete provest će se intervju/razgovor. O vremenu i mjestu održavanja intervjua/razgovora kandidati će biti obaviješteni e-poštom koju navedu u prijavi.

Prijave na natječaj s dokazima o ispunjavanju uvjeta podnose se u roku od 15 dana od objave natječaja u Narodnim novinama, na adresu: Agencija za odgoj i obrazovanje, Donje Svetice 38, Zagreb, sobveznom naznakom: »Za natječaj« i nazivom radnog mjesta na koje se kandidat prijavljuje.

O rezultatima natječaja kandidati će biti obaviješteni e-poštom koju navedu u prijavi.

 **Agencija za odgoj i obrazovanje**